时间:2016-08-14 21:19:04 来源:德宏团结报
Ramma hpung ginjo mu madu mu htam gok nambat langai mu madu Hkyin Yi Ji hpung woi ai ginjo Htungjanbu hpungchyom mu htam shara ningbo Jang Bo Hau, ramma hpung ginjo mungkan kyithkai gok nambat mali gok ningbo Du Yen re ni go, shata 8 pro 4 ya shani ko nna pro 5 ya shani du anhte mungdo ko sa jep gawan du nna, Ramma hpung ginjo ni a gram sharai ai ahkyak matsun madun lam ni hte《Ramma hpung ginjo gram sharai ladat a atsam》ni hko tsun dan nga ma ai.
Mungdo gaba ramma hpung rapdo mu madu ningtau, pati hpung mu madu Lo Yung Byin hkan shingnan nang u ai.Mungdo pati rapdo mu madu n ingtau, mungdo up Kung Gyin Jin, mungdo up ningtau Wo Htun hkan shingnan nang ma ai.
Hkyin Yi Ji hpung ni go shong hpang frai nna Mangshi, Shuili , Nshon remyu ginwang na jong wang, gat lok, hpaga dap, gahtong mare hkan sa du nna, nlo amyu ni nga shanu ai shara na lawu tsang ramma hpung go maden ai lam ni sa yu sa san la re nga yang, ra rong ai manghkang ni chye la masai. Munghon gat lok mu htam shara hta, Yin kyin gahtong, Han-sa gahtong, Mung yo Tungsun gahtong ko sa du ai shaloi, Hkyin Yi Ji go nlo amyu ni a rammam hpung go maden ai lam, maram ni a amyu shada myit hkrum sharin shapan lam, Miwa mung Myen mung maram ni a shada kyit hkai lam ni htep lahti rai sa san la ai hte rau, ramma ni hte sumla hkrung jom yu, Sam amyu, Jinghpo amyu ramma ni hte hkaimu gahtong na dum ngta hta jom dung jahta chyai let, matsan ruyak lam gara hku shaprai kau nna, sutsu nga mai wa na lam ni jom tsun jahta chyai nga ma ai.
Hkyin Yi Ji go Sakhkung ni mu lam ndai maga de galo shapro lu ai yi-ngam nsi ni hpe grai shakon shagrau nga au ai.Dai htom, Shi madun shapro ai, Dinghkung mu madu Si Gyin Hpyin a ahkyak mungga ni hpe sung sung sharin achyin la hkrat wa nna, pati rapdo ni woion ai gata hta, mungdo gaba ting na masat hta hkan nna, gaja ginjang hpe magra rai nna, ramma hpung a gram sharai lam galo shaja hkrat rai na nga u ai.
zho_Hans kac_Latn kac_Latn kac_Latn kac_Latn